Na osnovu člana 19 stav 1 Zakona o vinu („Službeni list RCG“, broj 36/07) i člana 1 i 2 Pravilnika o bližim uslovima koje treba da ispunjava ovlašćeno pravno lice, način sticanja ovlašćenja za ocjenu kvaliteta vina i uslovi i način ocjenjivanja i superocjenjivanja kvaliteta vina („Službeni list CG“, broj 29/11), Ministarstvo poljoprivrede i ruralnog razvoja, objavljuje

**KONKURS**

**za davanje ovlašćenja pravnom licu za ocjenjivanje kvaliteta grožđane šire, vina i drugih proizvoda od grožđa i vina**

Pravno lice koje vrši ocjenjivanje kvaliteta vina treba da:

* ima zaposlenog diplomiranog inženjera tehnologije iz oblasti vinogradarstva i vinarstva ili prehrambene tehnologije, sa najmanje pet godina iskustva u analitici vina sa položenim testom senzornih sposobnosti;
* ima zaposlenog diplomiranog inženjera prehrambene tehnoliogije ili diplomiranog inženjera poljoprivrede – smjer voćarskovinogradarski za uzorkovanje vina;
* ima laboratoriju i laboratorijsku opremu za vršenje analiza kvaliteta vina odnosno za određivanje parametara navedenih u Obrascu 2, koji je sastavni dio Pravilnika o bližim uslovima koje treba da ispunjava ovlašćeno pravno lice, način sticanja ovlašćenja za ocjenu kvaliteta vina i uslovi i način ocjenjivanja i superocjenjivanja kvaliteta vina;
* ima prostoriju za degustaciju, koja ispunjava uslove propisane Pravilnikom o bližim uslovima koje treba da ispunjava ovlašćeno pravno lice, način sticanja ovlašćenja za ocjenu kvaliteta vina i uslovi i način ocjenjivanja i superocjenjivanja kvaliteta vina;
* ima adekvatne uslove za čuvanje uzoraka vina.

Prijava na konkurs dostavlja se na arhivu Ministarstva poljoprivrede i ruralnog razvoja, Rimski trg br. 46, Podgorica u roku od 90 dana od dana objavljivanja konkursa.

Konkurs će biti objavljen i na sajtu Ministarstva poljoprivrede i ruralnog razvoja: <http://www.mpr.gov.me>.